Tronhiems Adresse-Contoirs Efterretninger, 1781-02-16
Om de nordiske Perlemuslinger. Jkke det varme Jndien allene kand rose sig af at frembringe Perlerne, een af Damernes smukkeste Prydelser. Det kolde Nordens Strømme føde ligesaavel, som Jndiens Hav, et Dyr, hvor denne saa høyt agtede Skat avles, dog ere disse Dyr ikke eens dannet, og ikke af en Art deres Overeensstemmelse bestaaer allene deri, at de begge ere af Muslingeslægten, og begge indeholde Perler. Den Jndianske er flad og rundagtig, med tykke og tunge Skaller, et Qvarteer og derover i Tvermaal, uden til, efter Anseelse, som belagt med over hinanden liggende heele Lag, som ere tynde, og et mindre enddet andet, grøn og hvid maalet; inden til glat og Sølv-farvet, med skiftende Regnbue-Farve, eller som Perlemoer, ligesom og af disse Skaller den almindelige Perlemoer tages. De nordiske Perle muslinger ere aflange; den ene af Siderne ud af rundet; den anden lidet indad bøyet, Enderne afrundede, den ene lidet smalere end den anden; dens tvende Skaller ere bugede eller ophøyede, uden til brune, paa den bugede Deel, imod den ud af gaaende Rundning til, ligesom afgnavede, inden udi af Farve næsten som den Jndianske PerlemuslingsSkaller, dog med en graaeagtig Rand langs omkring Kandten. Uden paa Skallerne sees jævngaaende Ringe eller Stræger, hvis Tal holdes for at give Alderen tilkiende, og derefter formodes, at de kan leve over 100 Aar. De, som efter den Bedømmelse ere 20 Aar gamle, synes at være kommen til deres beste Styrke. De, som holde Perler, see gjerne gamle ud, men synes dog ikke at blive saa gamle som de andre, da man sielden skal finde Perle-drægtige Muslinger over 60 Aar. gamle. Den Afgnavning, som sees bag til paa de ophøyede Dele, synes at komme af Muslingens Gliden paa Sandbunden. ved sin langsomme Gang, og i det den aabner og lukker sig; thi de, som sidde fast imellem Stenene, skal ey have disse afgnavede Steder. Disse Skaller ere fæstede tilsammen med deres yderste eller rundede Sider ved et stærkt hornagtig Baand, ligesom paa vore almindelige Muslinger. De store falde et Qvarteer lang og en tver Haand breed. Naar Muslingen er noget vreden paa skraae, ligesom vanskabt, naar den uden paa en af Skallerne har 5, 6 eller fleere skraas gaaende smaae Furer, naar tvers over Skallen gaaer en dyb Fure, naar paa Skallerne findes forhøyede Knuder, saa kand man med temmelig sikker Grund giøre sig Haab om, at finde Perler i samme. Dyret, som er i Muslingen, fæstes til begge Skal med et tykt og stærkt Tverbaand, hvorved de kand aabne og lukke Skallene, da det foromtalte horn agtige Baand derved tiener, som Gang jern, eller som Charnieren paa en Daase. Skallerne ere inden til overtrukne med en tynd, imod Randen tykkere, lidet foldet og fryndset Hinde, som er udspendt, naar Muslingen staaer aaben, og sammentrukket, naar den er tillukt. Med denne Hinde afholder Dyret Sanden, og andet Ureent, som flyder med Strømmen. Jnden for samme sidder paa hver Side en anden graae og brunagtig Hinde, som udgiør Lungerne, og hvormed de respirerer Vandet, ligesom Fiskene. Dyret selv er simpel, svampagtig, og dannet som en Tunge, af Farve hvidgult, langs den yderste Kandt deelt i tvende halve Deele, og ellers forsynet med Mund og Mave, samt andre Jndvolde. Dets Tunge dannet Krop udstikker det iblandt igiennem den øverste Ende af Skallerne, men meest igiennem den øverste, indtil Længden af en god tver Haands Bredde, holder sig dermed fast ned i Grunden, og skyder sig frem paa samme. Det staaer ellers altid paa den nederste Ende af Skallen, noget paa skraae, med Aabningen imod Strømmen; og, naar det er i sin Frihed, staaer Skallerne bestandig aabne, men saasnart noget nærmer sig samme, lukker det dem til. River, man det løs fra Grunden og slipper det igien, udstikker det atter sin Tunge-dannet Krop, og suer sig dermed igien fast. (Fortsættes.)